GREEK SUPREME COURT DECISION

Decision ID: 674/2024
Decision Number: 674
Decision Year: 2024
Department: Πολιτικό (Α3)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Στέφανο-Σπυρίδωνα Πανταζόπουλο, Κορνηλία Πανούτσου, Χρυσούλα Πλατιά και Ηλία Γιαρένη-Εισηγητή, Αρεοπαγίτες. Συνεδρίασε δημόσια στο ακροατήριό του, στις 8 Απριλίου 2024, με την παρουσία και της Γραμματέως Μαρίας Σουλάκα, για να δικάσει την υπόθεση μεταξύ: Της αναιρεσείουσας: Ι. συζ. Ι. Ο., το γένος Π. Κ., κατοίκου ..., η οποία δεν εκπροσωπήθηκε στο ακροατήριο. Του αναιρεσιβλήτου: Ι. Ο. του Γ., κατοίκου ..., ο οποίος παραστάθηκε μετά του πληρεξουσίου του δικηγόρου, Γεωργίου Λιανουλόπουλου και δεν κατέθεσε προτάσεις. Η ένδικη διαφορά άρχισε με την από 16.04.2021 αγωγή της ήδη αναιρεσείουσας, που κατατέθηκε στο Μονομελές Πρωτοδικείο Αθηνών. Εκδόθηκαν οι αποφάσεις: 796/2022 οριστική του ίδιου Δικαστηρίου και 3772/2023 του Μονομελούς Εφετείου Αθηνών. Την αναίρεση της τελευταίας απόφασης ζητεί η αναιρεσείουσα με την από 09.10.2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Ο πληρεξούσιος του αναιρεσιβλήτου ζήτησε την απόρριψη της αιτήσεως.

Judges: Χρήστο Κατσιάνη, Στέφανο-Σπυρίδωνα Πανταζόπουλο, Κορνηλία Πανούτσου, Χρυσούλα Πλατιά, Ηλία Γιαρένη-

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Στέφανο-Σπυρίδωνα Πανταζόπουλο, Κορνηλία Πανούτσου, Χρυσούλα Πλατιά και Ηλία Γιαρένη-Εισηγητή, Αρεοπαγίτες. Συνεδρίασε δημόσια στο ακροατήριό του, στις 8 Απριλίου 2024, με την παρουσία και της Γραμματέως Μαρίας Σουλάκα, για να δικάσει την υπόθεση μεταξύ: Της αναιρεσείουσας: Ι. συζ. Ι. Ο., το γένος Π. Κ., κατοίκου ..., η οποία δεν εκπροσωπήθηκε στο ακροατήριο. Του αναιρεσιβλήτου: Ι. Ο. του Γ., κατοίκου ..., ο οποίος παραστάθηκε μετά του πληρεξουσίου του δικηγόρου, Γεωργίου Λιανουλόπουλου και δεν κατέθεσε προτάσεις. Η ένδικη διαφορά άρχισε με την από 16.04.2021 αγωγή της ήδη αναιρεσείουσας, που κατατέθηκε στο Μονομελές Πρωτοδικείο Αθηνών. Εκδόθηκαν οι αποφάσεις: 796/2022 οριστική του ίδιου Δικαστηρίου και 3772/2023 του Μονομελούς Εφετείου Αθηνών. Την αναίρεση της τελευταίας απόφασης ζητεί η αναιρεσείουσα με την από 09.10.2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Ο πληρεξούσιος του αναιρεσιβλήτου ζήτησε την απόρριψη της αιτήσεως.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 1.- Από τις διατάξεις του άρθρου 576 παρ. 1 και 2 ΚΠολΔ προκύπτει ότι αν κάποιος από τους διαδίκους δεν εμφανιστεί κατά τη συζήτηση της υπόθεσης ή εμφανιστεί και δεν λάβει μέρος με τον τρόπο που ορίζει ο νόμος, ο Άρειος Πάγος εξετάζει αυτεπαγγέλτως ποιος επισπεύδει τη συζήτηση. Αν την επισπεύδει ο απολειπόμενος διάδικος, η υπόθεση συζητείται σαν να ήταν παρόντες όλοι οι διάδικοι, αν όμως την επισπεύδει ο αντίδικός του, τότε ερευνάται αν ο απολειπόμενος, ή ο μη παριστάμενος με τον τρόπο που ορίζει ο νόμος, διάδικος κλητεύθηκε νόμιμα και εμπρόθεσμα και σε καταφατική περίπτωση προχωρεί στη συζήτηση, παρά την απουσία εκείνου που έχει κλητευθεί, ενώ σε αποφατική περίπτωση κηρύσσει απαράδεκτη τη συζήτηση (ΟλΑΠ 14/2015, ΑΠ 1436/2023), τις κλητεύσεις δε, επικαλείται και αποδεικνύει ο παριστάμενος διάδικος (ΑΠ 787/2023, ΑΠ 409/2023). 2.- Περαιτέρω, κατά το άρθρο 94 παρ. 1 ΚΠολΔ στα πολιτικά δικαστήρια οι διάδικοι έχουν την υποχρέωση να παρίστανται με πληρεξούσιο δικηγόρο, ενώ κατά το άρθρο 96 παρ. 3 εδ. α του Κώδικα αυτού, κατά τη διαδικασία ενώπιον του Αρείου Πάγου η πληρεξουσιότητα δίνεται μόνο με συμβολαιογραφική πράξη ή με προφορική δήλωση που καταχωρίζεται στα πρακτικά ή στην έκθεση, κατά δε το άρθρο 104 ΚΠολΔ, για τις προπαρασκευαστικές πράξεις και τις κλήσεις έως τη συζήτηση στο ακροατήριο θεωρείται ότι υπάρχει πληρεξουσιότητα, ενώ για τη συζήτηση στο ακροατήριο απαιτείται ρητή πληρεξουσιότητα και αν αυτή δεν υπάρχει, κηρύσσονται άκυρες όλες οι πράξεις, ακόμη και εκείνες που είχαν γίνει προηγουμένως, το δε δικαστήριο εξετάζει αυτεπαγγέλτως, σε κάθε στάση της δίκης, την έλλειψη της πληρεξουσιότητας, καθώς και την υπέρβασή της (ΟλΑΠ 13/2008, ΑΠ 787/2023, ΑΠ 46/2022, ΑΠ 165/2020, ΑΠ 1053/2018). Από τις διατάξεις αυτές συνάγεται ότι σε περίπτωση ερημοδικίας του διαδίκου που έχει ασκήσει την αίτηση αναίρεσης χωρίς την απόδειξη της ύπαρξης πληρεξουσιότητας αυτού προς το δικηγόρο που υπογράφει την αίτηση, η τελευταία απορρίπτεται ως απαράδεκτη (ΑΠ 1374/2023, ΑΠ 911/2023, ΑΠ 787/2023, ΑΠ 409/2023, ΑΠ 600/2022), υπό την προϋπόθεση ότι ο απολειπόμενος αναιρεσείων είτε επισπεύδει τη συζήτηση είτε έχει κλητευθεί νόμιμα, ώστε να είναι έγκυρη η συζήτηση της αναίρεσης (ΑΠ 787/2023, ΑΠ 1269/2019). 3.- Στην προκείμενη περίπτωση, φέρεται για συζήτηση στο Δικαστήριο τούτο η κρινόμενη από 9-10-2023 αίτηση για αναίρεση της με αριθμό 3772/2023 απόφασης του Μονομελούς Εφετείου Αθηνών. Περαιτέρω, από τη με αριθμό .../2023 έκθεση επίδοσης της δικαστικής επιμελήτριας της περιφέρειας του Εφετείου …, με έδρα το Πρωτοδικείο …, Χ. Π., την οποία επικαλείται και προσκομίζει νόμιμα ο αναιρεσίβλητος, με επιμέλεια του οποίου προσδιορίστηκε η συζήτηση της ένδικης αίτησης αναίρεσης, προκύπτει ότι ακριβές αντίγραφο της κρινόμενης αίτησης, με την κάτω από αυτήν από 14-12-2023 πράξη της Προέδρου του Αρείου Πάγου για τον ορισμό του Α3 Τμήματος ως αρμοδίου για την εκδίκαση αυτής, την από 14-12-2023 πράξη της Προέδρου του Α3 Τμήματος για τον ορισμό δικασίμου για την αίτηση και με κλήση προς συζήτησή της για τη δικάσιμο που αναφέρεται στην αρχή της απόφασης αυτής, επιδόθηκε νόμιμα και εμπρόθεσμα στην αναιρεσείουσα (άρθρα 126 παρ. 1 περ. α, 128 παρ. 1 και παρ. 4, 568 παρ. 2, παρ. 3 και παρ. 4 εδ. β ΚΠολΔ). Επίσης, από τα ταυτάριθμα με την απόφαση αυτή πρακτικά δημόσιας συνεδρίασης του Δικαστηρίου τούτου προκύπτει ότι κατά την προαναφερόμενη δικάσιμο, κατά την οποία συζητήθηκε η υπόθεση με την εκφώνησή της από τη σειρά του οικείου πινακίου, η αναιρεσείουσα δεν εμφανίστηκε στο Δικαστήριο, ούτε εκπροσωπήθηκε από πληρεξούσιο δικηγόρο, ενώ δεν υποβλήθηκε ούτε η δήλωση που προβλέπεται στο άρθρο 242 παρ. 2 ΚΠολΔ. Επομένως, αφού η διάδικος αυτή κλητεύθηκε νόμιμα και εμπρόθεσμα, θα πρέπει το δικαστήριο να προχωρήσει στη συζήτηση της υπόθεσης, παρά την απουσία της, σαν να ήταν και αυτή παρούσα (άρθρο 576 παρ. 2 ΚΠολΔ). Ωστόσο, από κανένα στοιχείο της δικογραφίας δεν προκύπτει ότι ο δικηγόρος Ιωάννης Κάππος, μέλος του Δικηγορικού Συλλόγου Αθηνών, ο οποίος φέρεται ότι συνέταξε και κατέθεσε την ένδικη αίτηση αναίρεσης στην αρμόδια γραμματέα του Εφετείου Αθηνών, σύμφωνα με τα διαλαμβανόμενα στη με αριθμό 7947/782/2023 έκθεση κατάθεσης του ένδικου αυτού μέσου, ήταν νόμιμα διορισμένος ως πληρεξούσιος δικηγόρος της αναιρεσείουσας που ερημοδικεί, δεδομένου ότι στη δικογραφία δεν υφίσταται συμβολαιογραφικό έγγραφο χορήγησης πληρεξουσιότητας από την αναιρεσείουσα προς τον προαναφερόμενο δικηγόρο, ούτε η διάδικος αυτή εμφανίστηκε στο ακροατήριο. 4.- Συνακόλουθα, η κρινόμενη αίτηση πρέπει να απορριφθεί ως απαράδεκτη, σύμφωνα με τη μείζονα σκέψη που προηγήθηκε και να διαταχθεί η εισαγωγή του παραβόλου στο δημόσιο ταμείο (άρθρο 495 παρ. 3 ΚΠολΔ). Σε βάρος της αναιρεσείουσας δεν επιδικάζονται δικαστικά έξοδα για τον αναιρεσίβλητο, δεδομένου ότι ο διάδικος αυτός που νίκησε, δεν υπέβαλε σχετικό αίτημα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 9-10-2023 αίτηση της Ι. Ο. για την αναίρεση της με αριθμό 3772/2023 απόφασης του Μονομελούς Εφετείου Αθηνών. ΔΙΑΤΑΣΣΕΙ την εισαγωγή του παραβόλου στο δημόσιο ταμείο. ΚΡΙΘΗΚΕ, αποφασίσθηκε στην Αθήνα, στις 22 Απριλίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 13 Μαΐου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρου 576 παρ. 1, άρθρο 94 παρ. 1, άρθρο 96 παρ. 3 εδ. α, άρθρο 104, άρθρα 126 παρ. 1 περ. α, άρθρο 242 παρ. 2, άρθρο 576 παρ. 2, άρθρο 495 παρ. 3, άρθρου 576, άρθρο 94, άρθρο 96, άρθρα 126, άρθρο 242, άρθρο 576, άρθρο 495
Article Codes: ΚΠολΔ
Law References: nan
Total Articles Cited: 8

DATES MENTIONED: 16-04-2021|09-10-2023|9-10-2023|14-12-2023|08-04-2024|22-04-2024|13-05-2024

SOURCE: https://areiospagos.gr/nomologia/apofaseis_DISPLAY.asp?cd=72Z5PU76PP9D9UN2W04QSYNFAZAMKV&apof=674_2024&info=ΠΟΛΙΤΙΚΕΣ -  Α3